pythainlp/thai-wiki-dataset-v3 huggingface dataset:
โรงพยาบาลสมิติเวช

บริษัท สมิติเวช จำกัด (มหาชน) ดำเนินธุรกิจด้านการรักษาพยาบาลซึ่งเป็นโรงพยาบาลเอกชน ภายใต้ชื่อ โรงพยาบาลสมิติเวช เป็นหนึ่งในโรงพยาบาลเครือบริษัท กรุงเทพดุสิตเวชการ จำกัด (มหาชน) โดยให้บริการแก่ผู้ป่วยนอกและผู้ป่วยในตลอด 24 ชั่วโมง ในระดับตติยภูมิ (Tertiary Care) และมีบริการรักษาพยาบาลแบบไม่รับผู้ป่วยไว้ค้างคืน (Out Patient Clinic) เปิดให้บริการเมื่อวันที่ 4 มิถุนายน พ.ศ. 2522 มีสำนักงานใหญ่อยู่ที่โรงพยาบาลสมิติเวช สุขุมวิท ในซอยสุขุมวิท 49 จากข้อมูลในปี พ.ศ. 2552 ร้อยละ 40 ของคนไข้เป็นชาวต่างชาติ และจากข้อมูลปี 2560 โรงพยาบาลสมิติเวช สุขุมวิท และโรงพยาบาลสมิติเวช ศรีนครินทร์ ทั้งสองแห่งสร้างรายได้ประมาณ 8,000 ล้านบาทต่อปี ซึ่งร้อยละ 46 มาจากลูกค้านานาชาติ และร้อยละ 54 เป็นลูกค้าชาวไทย และเกือบร้อยละ 20 เป็นชาวญี่ปุ่น นอกจากนี้ยังให้บริการรักษาพยาบาลแบบไม่รับผู้ป่วยไว้ค้างคืน มี 2 แห่ง คือ สมิติเวชสุวรรณภูมิ คลินิกเวชกรรม และสมิติเวชดอนเมือง คลินิกเวชกรรม
บริษัท สมิติเวช จำกัด (มหาชน) จดทะเบียนเป็นบริษัทจำกัด เมื่อวันที่ 28 ธันวาคม พ.ศ. 2519 ด้วยทุนจดทะเบียน 20 ล้านบาท ในนาม บริษัท สุขุมวิท เวชกิจ จำกัด โดยหม่อมราชวงศ์คึกฤทธิ์ ปราโมช อดีตนายกรัฐมนตรี เป็นผู้ตั้งชื่อโรงพยาบาลว่า โรงพยาบาลสมิติเวช ที่มีความหมายว่า "ที่รวมแห่งแพทย์" บริษัทจดทะเบียนในตลาดหลักทรัพย์แห่งประเทศไทยเมื่อปี 2532 และเมื่อวันที่ 11 พฤษภาคม 2535 ได้เปลี่ยนชื่อเป็น บริษัท สมิติเวช จำกัด จากนั้นแปรเปลี่ยนมาเป็นบริษัทมหาชนเมื่อวันที่ 25 เมษายน 2536 ในปี 2536 นี้เองที่ดำเนินการก่อสร้างโรงพยาบาลแห่งที่สอง ที่ชื่อ โรงพยาบาลสมิติเวช ศรีนครินทร์ จนเมื่อวันที่ 1 พฤศจิกายน 2540 โรงพยาบาลสมิติเวชแห่งแรก ได้เปลี่ยนชื่อมาเป็น โรงพยาบาลสมิติเวช สุขุมวิทดร. สมชัย ฤชุพันธุ์ เป็น ประธานกรรมการ นายแพทย์ ชัยรัตน์ ปัณฑุรอัมพร เป็น ประธานเจ้าหน้าที่บริหารและกรรมการผู้จัดการ
== สาขา ==
ปัจจุบันมี 8 สาขาดังนี้
โรงพยาบาลสมิติเวช สุขุมวิท ขนาด 311 เตียง
โรงพยาบาลสมิติเวช ศรีนครินทร์ ขนาด 400 เตียง
โรงพยาบาลเด็กสมิติเวช มี 2 สาขาตั้งอยู่ภายในอาณาเขตเดียวกับโรงพยาบาลสมิติเวช สุขุมวิทและโรงพยาบาลสมิติเวช ศรีนครินทร์
โรงพยาบาลสมิติเวช ศรีราชา ขนาด 184 เตียง
โรงพยาบาลสมิติเวช ธนบุรี ขนาด 150 เตียง
โรงพยาบาลสมิติเวช ชลบุรี ขนาด 260 เตียง
โรงพยาบาลสมิติเวช ไชน่าทาวน์ ขนาด 59 เดียง ตั้งอยู่ย่านเยาวราช แขวงสัมพันธวงศ์ เขตสัมพันธวงศ์
โรงพยาบาลญี่ปุ่น สมิติเวช (Samitivej Japanese Regional Hospital) ขนาด 30 เตียง รองรับชาวญี่ปุ่นเป็นหลัก
ในต่างประเทศมีคลินิกสมิติเวช 2 แห่งในกรุงย่างกุ้ง ประเทศพม่า คือ
คลินิกในโรงพยาบาลปารามี (Samitivej Parami Clinic)
คลินิกสมิติเวช อินเตอร์เนชั่นแนล
==อ้างอิง==
สมิติเวช
บริษัทจดทะเบียนในตลาดหลักทรัพย์แห่งประเทศไทย
บริษัทที่ก่อตั้งในปี พ.ศ. 2522
องค์การในเขตวัฒนา
สุริยุปราคา 25 มิถุนายน พ.ศ. 2693

สุริยุปราคาเต็มดวงจะเกิดขึ้นในวันที่ 25 มิถุนายน พ.ศ. 2693 สุริยุปราคาครั้งนี้เป็นสุริยุปราคาที่มีระยะเวลาคราสเต็มดวงยาวนานมากที่สุดนับตั้งแต่ศตวรรษที่ 11 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาเต็มดวงเกิดขึ้นเมื่อขนาดเชิงมุมของดวงจันทร์ มีขนาดใหญ่กว่าดวงอาทิตย์ โดยจะบดบังแสงโดยตรงทั้งหมดจากดวงอาทิตย์ ทำให้เวลากลางวันเข้าสู่ความมืด สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร
สุริยุปราคาครั้งนี้เป็นสุริยุปราคาที่มีระยะเวลาคราสเต็มดวงยาวนานถึง 7 นาทีเป็นครั้งแรก นับแต่สุริยุปราคาเต็มดวงเมื่อวันที่ 30 มิถุนายน พ.ศ. 2516 โดยแนวคราสเต็มดวงจะเริ่มต้นในหมู่เกาะเลสเซอร์ซุนดาของประเทศอินโดนีเซีย จากนั้นทอดยาวต่อไปในมหาสมุทรแปซิฟิกเหนือ และไปจบลงในมหาสมุทรแปซิฟิกตะวันออก
==อุปราคาที่เกี่ยวข้อง==
===แซรอส 139===
==อ้างอิง==
สุริยุปราคาโดยนาซา: ค.ศ. 2101 ถึง 2200 
ภาพกราฟิกโดยนาซา 
เส้นทางคราสบนแผนที่กูเกิลโดยนาซา 
สุริยุปราคา
สุริยุปราคาเต็มดวง
สุริยุปราคา 5 กรกฎาคม พ.ศ. 2711

สุริยุปราคาเต็มดวงจะเกิดขึ้นในวันที่ 5 กรกฎาคม พ.ศ. 2711 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาเต็มดวงเกิดขึ้นเมื่อขนาดเชิงมุมของดวงจันทร์ มีขนาดใหญ่กว่าดวงอาทิตย์ โดยจะบดบังแสงโดยตรงทั้งหมดจากดวงอาทิตย์ ทำให้เวลากลางวันเข้าสู่ความมืด สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร
สุริยุปราคาครั้งนี้มีระยะเวลาคราสเต็มดวงยาวนานที่สุดถึง 7 นาที 26 วินาที ทำให้มันกลายเป็นสุริยุปราคาที่มีระยะเวลาคราสยาวนานที่สุดนับตั้งแต่ศตวรรษที่ 11 ที่มีระยะเวลาคราสนาน 7 นาที 20 วินาที
==อุปราคาที่เกี่ยวข้อง==
===แซรอส 139===
==อ้างอิง==
สุริยุปราคาโดยนาซา: ค.ศ. 2101 ถึง 2200 
ภาพกราฟิกโดยนาซา 
เส้นทางคราสบนแผนที่กูเกิลโดยนาซา 
สุริยุปราคา
สุริยุปราคาเต็มดวง
สุริยุปราคา 16 กรกฎาคม พ.ศ. 2729

สุริยุปราคาเต็มดวงจะเกิดขึ้นในวันที่ 16 กรกฎาคม พ.ศ. 2729 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาเต็มดวงเกิดขึ้นเมื่อขนาดเชิงมุมของดวงจันทร์ มีขนาดใหญ่กว่าดวงอาทิตย์ โดยจะบดบังแสงโดยตรงทั้งหมดจากดวงอาทิตย์ ทำให้เวลากลางวันเข้าสู่ความมืด สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร
สุริยุปราคาครั้งนี้เป็นสุริยุปราคาที่มีระยะเวลาคราสเต็มดวงยาวนานที่สุดในรอบหลายพันปี แนวคราสนั้นจะพาดผ่านตอนใต้ของหมู่เกาะกาลาปาโกส (โดยมีสุริยุปราคาเต็มดวงนาน 4 นาทีเกิดขึ้นที่ส่วนใต้สุดของเกาะเอสปาโญลา) ปลายเหนือสุดของประเทศเอกวาดอร์ (โดยมีสุริยุปราคาเต็มดวงนาน 3 นาที 26 วินาทีเกิดขึ้นบนเกาะซันตาโรซา) ตอนกลางของประเทศโคลัมเบีย (สุริยุปราคาเต็มดวงนาน 4 นาที 50 วินาทีเกิดขึ้นที่กรุงโบโกตา) ตอนกลางของประเทศเวเนซุเอลา และตอนเหนือของประเทศกายอานา (สุริยุปราคาเต็มดวงนาน 7 นาที 4 วินาทีเกิดขึ้นที่ตอนเหนือสุดของเมืองอันนารีกีนา)
==ระยะเวลาที่ยาวนาน==


สุริยุปราคาครั้งนี้เป็นสุริยุปราคาเต็มดวงที่ยาวนานที่สุดในช่วง 4000 ปีก่อนคริสตกาล จนถึงอย่างน้อยปี ค.ศ. 8000 (12,000 ปี) ด้วยระยะเวลาเต็มดวง 7 นาที 29 วินาที ปัจจัยอันก่อให้เกิดระยะเวลาคราสที่ยาวนานเช่นนี้ได้แก่
โลกอยู่ใกล้จุดไกลที่สุดมาก (อยู่ห่างจากดวงอาทิตย์ที่สุดในวงโคจรรูปวงรี ทำให้ขนาดเชิงมุมมีขนาดเกือบเล็กที่สุดเท่าที่จะเล็กได้) ซึ่งเกิดขึ้นประมาณวันที่ 6 กรกฎาคม
ดวงจันทร์เกือบอยู่ที่จุดใกล้ที่สุด (ทำให้ขนาดเชิงมุมของมันมีขนาดใหญ่ที่สุดเท่าที่จะใหญ่ได้) ช่วงเวลาที่เกิดอุปราคาที่ยาวนานที่สุดจะเกิดขึ้นที่ 50 นาทีหลังจากจุดใกล้ที่สุด
จุดกลางของอุปราคาอยู่ใกล้กับเส้นศูนย์สูตรของโลกมาก ซึ่งเป็นบริเวณที่การหมุนของโลกมีความเร็วมากที่สุด
จุดกลางของอุปราคาเกิดขึ้นใกล้กับจุดใต้แสงอาทิตย์ (ส่วนของโลกที่อยู่ใกล้ดวงอาทิตย์ที่สุด และยังอยู่ใกล้กับดวงจันทร์ที่สุดในระหว่างเกิดอุปราคา)
เส้นสมมุติของเส้นทางอุปราคาที่จุดกลางของอุปราคา สอดคล้องกับเส้นสมมุติการหมุนของโลก สำหรับสุริยุปราคาที่โหนดขึ้น (ชุดแซรอสเลขคี่) จะเกิดขึ้นประมาณ 12 วันหลังจากครีษมายัน
สุริยุปราคาเต็มดวงยาวนานที่สุดในประวัติศาสตร์ครั้งก่อนเกิดขึ้นเมื่อวันที่ 15 มิถุนายน 744 ปีก่อนคริสกาล มีระยะเวลา 7 นาที 28 วินาที โดยคราสยาวนานที่สุดในสหัสวรรษที่ 3 ตามทฤษฎีเท่าที่เป็นไปได้คือ 7 นาที 32 วินาที
==อุปราคาที่เกี่ยวข้อง==
===แซรอส 139===
==อ้างอิง==
สุริยุปราคาโดยนาซา: ค.ศ. 2101 ถึง 2200 
Besselian Elements 
เส้นทางคราสบนแผนที่กูเกิลโดยนาซา 
สุริยุปราคา
สุริยุปราคาเต็มดวง
Coradion

Coradion เป็นสกุลของปลาผีเสื้อในวงศ์ปลาผีเสื้อ เป็นปลาท้องถิ่นของมหาสมุทรอินเดียและมหาสมุทรแปซิฟิก
== การจำแนกชั้นทางวิทยาศาสตร์ ==
== อ้างอิง ==
วงศ์ปลาผีเสื้อ
อูว์แอ็ส บีตาม

สหภาพกีฬาบีตาม (Union Sportive de Bitam) หรือ อูว์แอ็ส บีตาม (US Bitam) เป็นสโมสรฟุตบอลของประเทศกาบอง ตั้งอยู่ในเมืองบีตาม
== ความสำเร็จ ==
กาบงช็องปียอนานาซียอนาล เดเอิง: 3
: 2003, 2010, 2013
กุปดูว์กาบงแอ็งแตร์เกลิบ: 3
: 1999, 2003, 2010
== ผู้เล่น ==
== ผู้ฝึก ==
Emmanuel Kunde (ค.ศ. 1999–2000), (ค.ศ. 2000–2006)
Régis Manon (ค.ศ. 2006–2012)
Thomas Libiih (ค.ศ. 2013)
François Omam-Biyik (ค.ศ. 2013–)
== อ้างอิง ==
สโมสรฟุตบอลในประเทศกาบอง
อาแอ็ส ม็องกัสปอร์

สมาคมกีฬาม็องกัสปอร์ (Association Sportive Mangasport) หรือ อาแอ็ส ม็องกัสปอร์ (AS Mangasport) เป็นสโมสรฟุตบอลของกาบอง ตั้งอยู่ในเมืองมออ็องดา ก่อตั้งเมื่อ ค.ศ. 1962 และเล่นที่สนามกีฬาอ็องรี ซีลโวซ
== ความสำเร็จ ==
กาบงช็องปียอนานาซียอนาล เดเอิง: 9
: 1995, 2000, 2004, 2005, 2006, 2008, 2014, 2015, 2018
กุปดูว์กาบงแอ็งแตร์เกลิบ: 6
: 1964, 1994, 2001, 2005, 2007, 2011
ซูว์แปร์กุปดูว์กาบง: 3
: 1994, 2001, 2006
== ผู้เล่นปัจจุบัน ==
== ดูเพิ่ม ==
เว็บไซต์อย่างเป็นทางการ 
สโมสรฟุตบอลในประเทศกาบอง
นิลส์ เฮนริก สมิท

นิลส์ เฮนริก สมิท (Nils Henrik Smith; เกิดเมื่อวันที่ 17 สิงหาคม 1980 ในสตาวังเงร์) เป็นนักเขียนชาวนอร์เวย์
สมิทเติบโตขึ้นมาในบรีเนอ เขาศึกษาภาษาอังกฤษและวรรณคดีศึกษาที่มหาวิทยาลัยแบร์เกน ในช่วงปี ค.ศ. 2003–2004 เขาเรียนที่ Skrivekunst-akademiet i Hordaland
ในปี ค.ศ. 2007 เขาเปิดตัวครั้งแรกพร้อมกับนิยาย Manhattan Skyline ซึ่งได้รับรางวัล Tarjei Vesaas' debutantpris
== หนังสือที่เขียน ==
Manhattan Skyline - roman (2007) ISBN 978-82-521-6987-4
Austerrike - roman (2009) ISBN 978-82-521-7419-9
Se ilden lyse over jord – roman (2014)
== รางวัล ==
Tarjei Vesaas' debutantpris 2007, สำหรับ Manhattan Skyline
== อ้างอิง ==
การนำเสนอโดย Nils H. Smith ใน Forfatterkatalogen på Forfattersentrums nettsider
บุคคลที่เกิดในปี พ.ศ. 2523
นักเขียนชาวนอร์เวย์
บุคคลจากสตาวังเงอร์
กีฬาชักเย่อในกีฬาแห่งชาติ ครั้งที่ 46

กีฬาชักเย่อในกีฬาแห่งชาติ ครั้งที่ 46 เริ่มขึ้นเมื่อวันที่ 23–27 พฤษจิกายน พ.ศ. 2561 ณ หอประชุมอำเภอเมืองเชียงราย โดยมีการแข่งขันอยู่ 2 ชนิดกีฬา ได้แก่ ประเภทชาย ทีม 4 คน และ 8 คนและประเภทหญิง ทีม 4 คน และ 8 คน
== สรุปเหรียญรางวัล ==
{| 
|-
|1||align=left| || 3  ||  1||  || 4
|-
|2||align=left| || 1 || 2 || 1 || 4
|-
|3||align=left| ||  || 1 || 1 || 2
|-
|4||align=left| ||  ||  || 2 || 2
|-
|5||align=left|  ||  ||  ||  ||
|-
|6||align=left|  ||  ||  ||  ||
|-
|7||align=left|  ||  ||  ||  ||
|-
|8||align=left|  ||  ||  ||  ||
|-
|9||align=left|  ||  ||  ||  ||
|-
|10||align=left| ||  ||  ||  ||
|-
!colspan=2| รวม || 4 || 4 || 4 || 12
|}
== การแข่งขัน ==
{| 
|-
|ทีมชาย 4 คน
|จีรศักดิ์  ศรีลาจันทร์จักรกฤษณ์  เดชคล้ายภาคภูมิ  คำกองแก้วณัฐนนท์  คำตา
|ณัฐพล  ทับทิมจักรภัทร  อู่พิทักษ์ชลที  เครื่องเทศมนู  ยูมิน
|อรรฆพร  แซ่เตียวอนุพงษ์  เหลืองอ่อนจตุพล  สีปุยธนัยนันท์  นาที
|-
|ทีมชาย 8 คน
|
ศุภสิทธิ์  พรรคโยภณ
ณัฐพล  ทับทิม
ธนภัทร  อู่พิทักษ์
ชัชพงษ์  หงษ์สุวรรณ
ธนยศ  พลมั่น
จักรภัทร  อู่พิทักษ์
ชลที  เครื่องเทศ
พงศ์พิสุทธิ์  ใจสงัด
|
จีรศักดิ์  ศรีลาจันทร์
ธิติ  เณรบางแก้ว
ฐณะวัฒน์  สิงห์ลอ
จักรกฤษณ์  เดชคล้าย
ชิษณุชา  บุตรดี
ภาคภูมิ  คำกองแก้ว
ณัฐนนท์  คำตา
ธณวรรษ  อรชร
|
อนันดา  ทองมี
อรรฆพร  แซ่เตียว
อนุพงษ์  เหลืองอ่อน
จตุพล  สีปุย
ธนัยนันท์  นาที
ฐิติพันธ์  มีสง่า
ยงยุทธ  อ๋องตั้ว
ทศพร  ช้างภู่
|-
|-bgcolor=#ddd
|colspan=4|
|-
|ทีมหญิง 4 คน
|จรัญญา เนตรสาครมลธิณี สุนลีรุ่งทิพย์ จิตรนอกน้ำเพชร เงาแก้ว
|สิรินาฎ แสวงทองสโรชา ฉ่ำเกตุศุภรัสมิ์ เศรษฐีชาวนาอารีญา  เพชรแอน
|ชากีนา  ศรีนวลสุวรรณา  วาปีสารมณีย์  ทรงศิริณัฏฐริณีย์  พิศวัตร
|-
|ทีมหญิง 8 คน
|
จรัญญา  เนตรสาคร
ณัฐชา  ท้วมเสมา
มลธิณี  สุนลี
จิระวดี  โชคเกิดสกุล
กัญญาณัฐ  โขมะนาม
สไบทอง  ทรัพย์แก้ว
รุ่งทิพย์  จิตรนอก
น้ำเพชร  เงาแก้ว
|
ชากีนา  ศรีนวล
รัชนี  เล็ดลอด
สุวรรณา  วาปีสา
สุชชานันท์  แก้วคง
รมณีย์  ทรงศิริ
เจนจิรา  มูลหา
ณัฏฐริณีย์  พิศวัตร
จันทร์กัลยา  ยงกุล
|
วชิตา  ดำหนา
สิรินาฎ  แสวงทอง
สโรชา  ฉ่ำเกตุ
ศุภรัสมิ์  เศรษฐีชาวนา
ปัถยา  พันธุมา
สุกัญญา  ศรีเฟื่อง
อารีญา  เพชรแอน
วรรณิศา  นิ่มอนงค์
|}
== แหล่งข้อมูลอื่น ==
ตารางสรุปเหรียญ 
กีฬาในการแข่งขันกีฬาแห่งชาติ ครั้งที่ 46
ยุควาร์กัส

ยุคสมัยวาร์กัส (Era Vargas, ) เป็นยุคสมัยในประวัติศาสตร์บราซิลระหว่างปี ค.ศ. 1930–1945 เมื่อประเทศบราซิลปกครองด้วยระบอบเผด็จการนำโดยเจทูเลียว วาร์กัส
หลังเกิดการปฏิวัติบราซิล ค.ศ. 1930 เป็นจุดเริ่มต้นของการสิ้นสุดสาธารณรัฐเก่าประธานาธิบดีวอชิงตัน ลูอิสถูกถอดจูลิโอ เปรสเตสว่าที่ประธานาธิบดีที่เพิ่งได้รับเลือกถูกกีดกันโดยเหตุจากการทุจริตโดยผู้สนับสนุนรัฐธรรมนูญ (ค.ศ. 1891) ถูกยกเลิกรัฐสภาสิ้นสภาพและแทนที่ด้วยรัฐบาลทหารชั่วคราวซึ่งอำนาจเบ็ดเสร็จจะตกมาอยู่ที่เจทูเลียว วาร์กัส
==อ้างอิง==
==บรรณานุกรม==
in Portuguese
Brazil Now.Info Estado Novo.
Garfield, Seth. "The Roots of a Plant That Today Is Brazil: Indians and the Nation-State under the Brazilian Estado Novo" Journal of Latin American Studies Vol. 29, No. 3 (Oct., 1997), pp.&nbsp;747–768
 
ว
เฌตูลียู วาร์กัส
พฤฒาวิทยา

พฤฒาวิทยา (Gerontology) คือวิชาที่ศึกษาเกี่ยวกับแง่มุมของชีวิตชราภาพ ทั้งในด้านสังคม, วัฒนธรรม, จิตวิทยา, ปริชาน วิชานี้เป็นคนละแขนงกับเวชศาสตร์ผู้สูงอายุที่มุ่งเน้นแต่เพียงศึกษาด้านการรักษาดูแลผู้สูงวัยเท่านั้น แต่วิชาพฤฒาวิทยานั้นเน้นการศึกษาและปฏิบัติในทุกแง่มุมของชีวิตของผู้สูงวัย ทั้งด้านชีววิทยา พยาบาลศาสตร์, การแพทย์, อาชญาวิทยา, ทันตกรรม, งานสังคม, การบำบัดทางร่างกายและจิตใจ, จิตวิทยา, จิตเวช, สังคมวิทยา, เศรษฐศาสตร์, การเมือง, สถาปัตยกรรม, ภูมิศาสตร์, เภสัชกรรม, สาธารณสุข, ที่อยู่อาศัย และมานุษยวิทยา
กล่าวโดยสรุปคือ พฤฒาวิทยาเป็นวิชาที่ศึกษาว่าผู้สูงวัยใช้ชีวิตอย่างไร ในสภาพแวดล้อมแบบไหน มีความสนใจอะไร มีความรับรู้มากแค่ไหน ดูแลสุขภาพอย่างไร ใช้ยาอะไร ฐานะทางการเงินเป็นอย่างไร สังคมของเขาเป็นอย่างไร มีกระบวนการเปลี่ยนแปลงอย่างไรทั้งทางกายภาพและจิตใจ
==อ้างอิง==
พฤฒาวิทยา
แฮนด์ฮาร์ต

แฮนด์ฮาร์ต (hand heart; "หัวใจมือ") หรือ บิกฮาร์ต (big heart; "หัวใจใหญ่") เป็นรูปหัวใจซึ่งทำโดยใช้มือสองข้างโค้งงอประกบกัน เป็นท่าที่นิยมมากในหมู่วัยรุ่น ท่าดังกล่าวเกิดนิยมขึ้นเพราะนักดนตรี เช่น เทย์เลอร์ สวิฟต์ มักทำในระหว่างแสดงสด ปัจจุบัน ท่านี้ทำกันแพร่หลายในโลก และมักปรากฏในภาพถ่ายของทั้งผู้มีชื่อเสียงและบุคคลทั่วไป
ถ้าทำด้วยมือข้างเดียวโดยใช้นิ้วโป้งกับนิ้วชี้บิดทับกัน เรียก ฟิงเกอร์ฮาร์ต (finger heart; "หัวใจนิ้ว") หรือ มินิฮาร์ต (mini heart; "หัวใจเล็ก") เป็นท่าที่นิยมมากในหมู่ดาราเค-ป็อปและผู้ชื่นชอบดาราเค-ป็อป ท่านี้ยังแพร่หลายในเอเชียเพราะความโด่งดังของวัฒนธรรมเค-ป็อปและภาพยนตร์เกาหลี
==สิทธิบัตร==
ในเดือนกรกฎาคม ค.ศ. 2011 กูเกิลขอจดสิทธิบัตรในการให้ผู้ใช้กูเกิล กลาส (Google Glass) ทำท่าบิกฮาร์ตใส่สิ่งใด ๆ แล้วกูเกิล กลาส จะถ่ายภาพสิ่งนั้นพร้อมส่งภาพเข้าเครือข่ายสังคมในฐานะภาพที่บุคคลนั้น ๆ ชื่นชอบได้โดยอัตโนมัติ กลวิธีดังกล่าวเป็นการคิดค้นของเอ็นแกดเจ็ตทีม (Engadget team)
==อ้างอิง==
ท่าทางของมือ
พระพุทธรัตนมงคลมหามุนี

พระพุทธรัตนมงคลมหามุนี หรือชื่อที่นิยมเรียกติดปากของคนในพื้นที่ว่า หลวงพ่อใหญ่ เป็นพระพุทธรูปปางประทานพรขนาดใหญ่ ประดิษฐานอยู่ ณ วัดบูรพาภิราม ตำบลในเมือง อำเภอเมือง จังหวัดร้อยเอ็ด  จัดเป็นรูปปั้นที่สูงที่สุดเป็นอันดับที่ 4 ของประเทศไทย ด้วยความสูงจากพระเศรียร (ศีรษะ) ถึงพระบาท (เท้า) 59 ม. 20 ซม. หากรวมฐานประดิษฐานด้วยจะเป็น 67 ม. 75 ซม.
พระพุทธรูปองค์นี้นัเนก่อสร้างโดยพระราชปรีชาญาณมุนี (พุทธา สิริวุฑฺโฒ)
อดีตเจ้าอาวาสวัดบูรพาภิรามรูปที่ 5 และอดีตเจ้าคณะจังหวัดร้อยเอ็ด (มหานิกาย) ใช้ระยะเวลาในการก่อสร้าง 8 ปี ใช้งบประมาณค่าก่อสร้างประมาณ 7,000,000 บาท สร้างด้วยคอนกรีตเสริมเหล็ก ติดกระเบื้องโมเสกสีเนื้อ
พระพุทธรูปองค์นี้กลายเป็นสัญลักษณ์สำคัญหนึ่งของจังหวัดร้อยเอ็ด ดังที่ปรากฏในคำขวัญจังหวัดว่า "เรืองนามพระสูงใหญ่": "สิบเอ็ดประตูงาม เรืองนามพระสูงใหญ่ ผ้าไหมสาเกตุ บุญผะเหวดประเพณี มหาเจดีย์ไชยมงคลงามน่ายลบึงพระลานชัย เขตกว้างไกลทุ่งกุลา โลกลือชาข้าวหอมมะลิ"
พุทธลักษณะที่มีความสูงผิดสัดส่วนของพระพุทธรูปทั่วไปนั้นสันนิษฐานว่าออกแบบก่อสร้างโดยช่างท้องถิ่นที่สร้างด้วยแรงศรัทธาต่อพระพุทธศาสนามากกว่าความสวยงามขององค์พระที่ก่อสร้าง
== อ้างอิง ==
== ดูเพิ่ม ==
รายชื่อรูปปั้นที่สูงที่สุดในประเทศไทย
พุทธรัตนมงคลมหามุนี
พุทธรัตนมงคลมหามุนี
พระพุทธรูปขนาดมหึมาในประเทศไทย
สิ่งก่อสร้างในอำเภอเมืองร้อยเอ็ด
สุริยุปราคา 21 สิงหาคม พ.ศ. 2103

สุริยุปราคาเต็มดวงเกิดขึ้นในวันที่ 21 สิงหาคม พ.ศ. 2103 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาเต็มดวงเกิดขึ้นเมื่อขนาดเชิงมุมของดวงจันทร์ มีขนาดใหญ่กว่าดวงอาทิตย์ โดยจะบดบังแสงโดยตรงทั้งหมดจากดวงอาทิตย์ ทำให้เวลากลางวันเข้าสู่ความมืด สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร
==การสังเกต==
การพยากรณ์สุริยุปราคาครั้งนี้เป็นแรงบันดาลใจให้ทือโก ปราเออ (ค.ศ. 1546–1601) สนใจในดาราศาสตร์ตอนอายุ 13 ปี
การประกาศการมาถึงของสุริยคราสครั้งนี้ในฝรั่งเศส ทำให้ชาวฝรั่งเศสจำนวนมากตกอยู่ในความหวั่นวิตก และต่อสู้กันเพื่อให้ได้อยู่ในแถวที่ห้องสารภาพผิด นักบวชในปารีสซึ่งตกอยู่ในความยุ่งยากลำบากพยายามที่จะสงบสติอารมณ์ของประชาชน โดยประกาศว่า เนื่องจากผู้คนจำนวนมากมารอเพื่อที่จะสารภาพผิด จึงตัดสินใจเลื่อนการเกิดสุริยคราสไปอีกสองสัปดาห์
คริสโตเฟอร์ คลาวีอุส ได้บันทึกไว้ใน Sphaeram Ioannis de Sacro Bosco Commentarius ซึ่งถูกตีพิมพ์ในปี ค.ศ. 1593 ว่า "ข้าพเจ้าจะขอกล่าวถึงคราสแห่งดวงอาทิตย์อันน่าประหลาดสองครั้ง ซึ่งเกิดขึ้นเมื่อไม่นานมานี้เอง ครั้งหนึ่งข้าพเจ้าสังเกตมันในช่วงกลางวันที่กูอิงบราในลูซิตาเนีย (โปรตุเกส) เมื่อปี 1559 [sic] โดยที่ดวงจันทร์อยู่ระหว่างสายตาของข้าพเจ้าและดวงอาทิตย์ ผลที่ตามมาคือมันบดบังดวงอาทิตย์ทั้งดวงเป็นระยะเวลานาน มันมืดจนบางวิถีทางนั้นยิ่งกว่าราตรีเสียอีก ไม่มีใครก้าวเท้าเดินไปไหน ดวงดาวปรากฏบนท้องฟ้า (น่าประหลาดที่ได้แลดูนัก) นกบินลงมาจากบนท้องฟ้าสู่พื้นดินด้วยความหวาดกลัวต่อความน่าสยดสยองของความมืดมิด"
==อุปราคาที่เกี่ยวข้อง==
สุริยุปราคาครั้งนี้เป็นส่วนหนึ่งของแซรอสดวงอาทิตย์ที่ 118
==อ้างอิง==
แผนภาพกราฟิกโดยนาซา 
แผนที่กูเกิล 
เบสเซเลียนเอลีเมนท์ 
สุริยุปราคา
สุริยุปราคาเต็มดวง
สุริยุปราคา 7 มีนาคม พ.ศ. 2140

สุริยุปราคาเต็มดวงเกิดขึ้นในวันที่ 7 มีนาคม พ.ศ. 2140 ตามปฏิทินสุริยคติไทยตรงกับเดือนมีนาคม ค.ศ. 1598 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาเต็มดวงเกิดขึ้นเมื่อขนาดเชิงมุมของดวงจันทร์ มีขนาดใหญ่กว่าดวงอาทิตย์ โดยจะบดบังแสงโดยตรงทั้งหมดจากดวงอาทิตย์ ทำให้เวลากลางวันเข้าสู่ความมืด สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร
==การสังเกต==
สุริยุปราคาเต็มดวงเห็นได้ในสหราชอาณาจักร เป็นแนวทแยงจากคอร์นวอลล์ในตะวันตกเฉียงใต้ไปยังแอเบอร์ดีนในตะวันออกเฉียงเหนือของสกอตแลนด์
และยังถูกสังเกตโดยทือโก ปราเออ ในเยอรมนีด้วยMonthly Notices of the Royal Astronomical Society, Volume 54; Volumes 1893-1894 J. L. E. Dreyer, 1894, p.439 Note on the solar eclipse of 1598 133]
==อ้างอิง==
แผนภาพกราฟิกโดยนาซา 
แผนที่กูเกิล 
เบสเซเลียนเอลีเมนท์ 
สุริยุปราคา
สุริยุปราคาเต็มดวง
สุริยุปราคา 8 เมษายน พ.ศ. 2195

สุริยุปราคาเต็มดวงเกิดขึ้นในวันที่ 8 เมษายน พ.ศ. 2195 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาเต็มดวงเกิดขึ้นเมื่อขนาดเชิงมุมของดวงจันทร์ มีขนาดใหญ่กว่าดวงอาทิตย์ โดยจะบดบังแสงโดยตรงทั้งหมดจากดวงอาทิตย์ ทำให้เวลากลางวันเข้าสู่ความมืด สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร
ในแหล่งข้อมูลร่วมสมัยของบริติช วันที่ของสุริยุปราคาถูกบันทึกไว้ในรายการว่าเป็นวันที่ 29 มีนาคม ค.ศ. 1652 ตามวันที่แบบเก่าของเกรทบริเตน ซึ่งยังไม่ได้รับเอาปฏิทินเกรโกเรียนมาใช้ในเวลานั้น นักเขียนในศตวรรษที่ 19 ได้ปรับวันที่ไปเป็นวันที่ 24 มีนาคม ค.ศ. 1652 เพื่อให้ตรงกับวันจันทร์ แนวของคราสพาดผ่านสหราชอาณาจักร และชายฝั่งด้านตะวันตกของประเทศนอร์เวย์
==การสังเกต==
ดร.จอห์น เวเบิร์ตได้สังเกตสุริยคราสครั้งนี้จากเมืองแคริกเฟอร์กัสบนเกาะไอร์แลนด์ โดยบันทึกข้อความไว้เป็นภาษาละตินว่า:
"Luna momento quasi, et eximproviso, totam se intra Disci Solis orbitam seu ambitum (quatenus conspectui nostro appareret) tam agiliter injiciebat; ut circumagere aut circumvolutare videretur, sicut catillus, seu lapis molaris superior; Sole tunc circum-circa, ejus limbum seu marginem splendidulo vel corusco, apparente.”
"ราวกับว่าในขณะนั้นและไม่คาดฝันดวงจันทร์ โยนตัวเองอย่างเหลือเชื่อระหว่างเส้นทางหรือการโคจรรอบแผ่นจานดวงอาทิตย์ (ในขณะที่มันปรากฏต่อหน้ามัน) มันดูเหมือนเคลื่อนเป็นวงกลมหรือม้วนไปรอบ ๆ ประหนึ่งจานหรือโม่หินด้านบน โดยดวงอาทิตย์เรืองแสงหรือส่องแสงระยิบระยับรอบ ๆ ขอบของมัน"
เนื่องจากอุปราคาครั้งนี้เกิดขึ้นในวันจันทร์ ทำให้วันนั้นกลายเป็นที่รู้จักในฐานะวันจันทร์มืด
==อุปราคาที่เกี่ยวข้อง==
สุริยุปราคาครั้งนี้เป็นส่วนหนึ่งของแซรอสดวงอาทิตย์ที่ 133
==อ้างอิง==
แผนภาพกราฟิกโดยนาซา 
แผนที่กูเกิล 
เบสเซเลียนเอลีเมนท์ 
สุริยุปราคา
สุริยุปราคาเต็มดวง
สุริยุปราคา 12 สิงหาคม พ.ศ. 2197

สุริยุปราคาเต็มดวงเกิดขึ้นในวันที่ 12 สิงหาคม พ.ศ. 2197 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาเต็มดวงเกิดขึ้นเมื่อขนาดเชิงมุมของดวงจันทร์ มีขนาดใหญ่กว่าดวงอาทิตย์ โดยจะบดบังแสงโดยตรงทั้งหมดจากดวงอาทิตย์ ทำให้เวลากลางวันเข้าสู่ความมืด สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร
==การสังเกตและประวัติศาสตร์==
อุปราคานี้เกิดขึ้นระหว่างยุทธการที่ชโกลฟ (พ.ศ. 2197)
==อุปราคาที่เกี่ยวข้อง==
สุริยุปราคาครั้งนี้เป็นส่วนหนึ่งของแซรอสดวงอาทิตย์ที่ 120
==อ้างอิง==
แผนภาพกราฟิกโดยนาซา 
แผนที่กูเกิล 
เบสเซเลียนเอลีเมนท์ 
สุริยุปราคา
สุริยุปราคาเต็มดวง
สนามกีฬามักซีมีร์

สนามกีฬามักซีมีร์ (Stadion Maksimir)  เป็นสนามฟุตบอลในเมืองซาเกร็บ ประเทศโครเอเชีย เปิดในเดือนพฤษภาคม ค.ศ. 1912 สำหรับสโมสรกีฬาท้องถิ่นฮัชก์ (HAŠK) ปัจจุบันเป็นที่ตั้งของทั้งสโมสรฟุตบอลดีนาโมซาเกร็บและเอนคา ลอคอมอทีวา ตั้งแต่ ค.ศ. 1990 ฟุตบอลทีมชาติโครเอเชียได้ใช้สนามกีฬานี้เป็นสนามกีฬาแห่งชาติสำหรับการแข่งขันระดับชาติ
== อ้างอิง ==
สนามฟุตบอลในประเทศโครเอเชีย
สิ่งก่อสร้างในซาเกร็บ
ลูกหมูสามตัว

ลูกหมูสามตัว (The Three Little Pigs) เป็นนิทานเกี่ยวกับหมูสามตัวที่สร้างด้วยวัสดุที่แตกต่างกัน  หมาป่าใจร้ายได้เป่าบ้านของหมูสองตัวแรกซึ่งทำจากฟางและไม้ตามลำดับจนพัง แต่ไม่สามารถทำลายบ้านของหมูตัวที่สามที่ทำจากอิฐได้ รูปแบบตีพิมพ์ของนิทานมีในราวคริสต์ทศวรรษ 1840 แต่ตัวเรื่องราวของนิทานนั้นคาดว่าจะเก่าแก่กว่านั้น วลีที่ปรากฏในนิทานและคติที่แฝงไว้ในเรื่องได้กลายเป็นสิ่งที่ปลูกฝังอยู่ในวัฒนธรรมตะวันตก   ลูกหมูสามตัวได้รับการสร้างสรรค์ใหม่หรือดัดแปลงในหลากหลายรูปแบบเป็นเวลาหลายปี บางรูปแบบได้ให้หมาป่าเป็นตัวละครที่ใจดีก็มี ลูกหมูสามตัวจัดเป็นนิทานประเภท B124 ตามระบบจัดจำแนก Aarne–Thompson
==นิทานดั้งเดิม==

ลูกหมูสามตัว ถูกบรรจุเป็นนิทานใน The Nursery Rhymes of England (London and New York, c.1886), โดย เจมส์ ฮอลลี่เวลล์-ฟิลลิปส์  ส่วนนิทานในรูปแบบที่เป็นที่รู้จักปรากฏใน English Fairy Tales โดย โจเซฟ จาคอบส์ ตีพิมพ์ครั้งแรกเมื่อวันที่ 19 มิถุนายน ค.ศ. 1890 และได้อ้างอิงฮอลลี่เวลล์ว่าเป็นต้นเรื่อง
นิทานเริ่มเรื่องที่ลูกหมูสามตัวถูกแม่หมูส่งออกไปเผชิญโลกภายนอก ลูกหมูตัวแรกสร้างบ้านทีทำจากฟาง แต่หมาป่าได้เป่าบ้านจนพังแล้วกินลูกหมู ลูกหมูตัวที่สองสร้างบ้านที่ทำจากไม้ซึ่งก็ถูกหมาป่าเป่าจนพังเช่นกัน แล้วลูกหมูตัวที่สองก็ถูกกินเช่นกัน การสนทนาโต้ตอบระหว่างหมาและลูกหมูเป็นวลีที่มีชื่อเสียง ความว่า:
ลูกหมูตัวที่สามสร้างบ้านที่ทำจากอิฐ หมาป่าพยายามเป่าบ้านให้พังแต่ไม่สำเร็จ จึงพยายามหลอกให้หมูออกจากบ้านโดยบอกจะขอพบในสถานที่ต่างๆแต่ก็ถูกรู้ทันทุกครั้ง ท้ายที่สุดหมาป่าจึงเข้าไปในบ้านโดยลงมาทางปล่องไฟ จึงตกลงไปหม้อน้ำเดือดที่ลูกหมูเตรียมไว้ ลูกหมูปิดฝาหม้อ จากนั้นจึงปรุงหมาป่ามากินเป็นอาหาร ในนิทานบางรูปแบบลูกหมูตัวที่หนึ่งและตัวที่สองไม่ได้ถูกหมาป่ากินหลังจากพังบ้าน แต่ได้หนีมาหลบภัยที่บ้านของลูกหมูตัวที่สาม และเมื่อหมาป่าเข้ามาทางปล่องไฟจะถูกต้มจนตายเหมือนนิทานดั้งเดิม หรืออาจจะวิ่งหนีไปแล้วไม่กลับมากินลูกหมูสามตัวอีกเลย ซึ่งลูกหมูทั้งสามตัวรอดชีวิตในทั้งสองกรณี
==อ้างอิง==
==แหล่งข้อมูลอื่น==
The nursery rhymes of England By James Orchard Halliwell-Phillipps, pp.&nbsp;37–41 on books.google.com
The Story of the Three Little Pigs in The nursery rhymes of England, by Halliwell, pp.&nbsp;37–41 on Archive.org
The Three Little Pigs: Pleasure principle versus reality principle, from: The Uses of Enchantment, The Meaning and Importance of Fairy Tales, by Bruno Bettelheim, Vintage Books, NY, 1975
19th century versions of the Three Little Pigs story
The Golden Goose Book: The Story of the Three Little Pigs from Google books
MP3 of the song "Who's Afraid of the Big Bad Wolf"
นิทาน
คติชนอังกฤษ
ธันวาคม พ.ศ. 2561

ธันวาคม พ.ศ. 2561 เป็นเดือนที่ 12 ของปี พ.ศ. 2561 วันแรกของเดือนเป็นวันเสาร์ วันสุดท้ายของเดือนเป็นวันจันทร์
== เหตุการณ์ปัจจุบัน ==
ธันวาคม
*
Bacillus subtilis

Bacillus subtilis เป็นแบคทีเรียกรัมบวกคะตะเลสบวก พบในดินและทางเดินอาหารของสัตว์เคี้ยวเอื้องและมนุษย์ เป็นสมาชิกของสกุล Bacillus เป็นรูปแท่งและสามารถสร้าง endospore ที่ทนทานและป้องกันได้ดี ทำให้สามารถทนต่อสภาพแวดล้อมที่ร้ายแรงได้ ในสมัยก่อนได้รับการจัดอันดับเป็น obligate aerobe แม้ว่ามีหลักฐานว่าเป็น anaerobe facultative Bacillus subtilis ถือได้ว่าเป็นแบคทีเรียกรัมบวกที่ได้รับการศึกษามากที่สุด และมักใช้เป็นสิ่งมีชีวิตต้นแบบเพื่อศึกษาการจำลองแบบของโครโมโซมของแบคทีเรียและความแตกต่างของเซลล์ เป็นหนึ่งในแบคทีเรียที่สำคัญในการผลิตเอนไซม์และใช้ในระดับอุตสาหกรรมโดยบริษัทด้านเทคโนโลยีชีวภาพ
== อ้างอิง ==
== แหล่งข้อมูลอื่น ==
SubtiWiki "up-to-date information for all genes of Bacillus subtilis"
Bacillus subtilis Final Risk Assessment on EPA.gov. Archived from the original on 2015-09-09.
Bacillus subtilis genome browser
Type strain of Bacillus subtilis at BacDive - the Bacterial Diversity Metadatabase
Bacillus
กว่างโจว ชาร์จ

กว่างโจว ชาร์จ ( กว่างโจว ชงเฟิงตุ้ย Guangzhou Charge) เป็นทีมกีฬาอีสปอร์ตโอเวอร์วอตช์สัญชาติจีน มีฐานอยู่ที่นครกว่างโจว ประเทศจีน ทีมนี้เป็นสมาชิกของโอเวอร์วอตช์ลีก และลงแข่งขันในดีวีชันแปซิฟิก บริหารงานโดยจง ไน่ชง ผู้ก่อตั้งและกรรมการบริหารของกลุ่มเหนิงชิง
== ฤดูกาล ==
==ทะเบียนรายชื่อ==
===บัญชีผู้เล่นปัจจุบัน===
===ทำเนียบหัวหน้าผู้ฝึกสอน===
==อ้างอิง==
ทีมอีสปอร์ตที่ตั้งอยู่ในประเทศจีน
ทีมโอเวอร์วอตช์ลีก